text: Jordskred stopper fortsat tog
  28 december 2015 kl. 06.47
  Tidligst ved middagstid kan togene mellem Vejle og Jelling igen køre på skinnerne efter et jordskred søndag. 
  Et jordskred i Grejsdalen gør, at togdriften mellem Vejle og Jelling søndag eftermiddag blev indstillet – og mandag morgen kører togene fortsat ikke på strækningen. Indtil videre er alle togene på strækningen aflyst frem til klokken 12.40, oplyser Banedanmark.
  Banedanmark arbejder på at få togene i drift igen, og hvornår, det sker, bliver først afgjort senere på formiddagen mandag.
  TV SYD opdaterer, når der er nye oplysninger i sagen.
  